ddrg/super_eurlex huggingface dataset:
(31)

V priebehu opatrení štátnej pomoci z roku 2012 spoločnosť ÖVAG prepracovala svoj pôvodný plán reštrukturalizácie a rozhodla sa pre zásadnú reštrukturalizáciu. Opatrenia boli schválené rozhodnutím z roku 2012. Plán reštrukturalizácie z roku 2012, na ktorom sa zakladalo rozhodnutie z roku 2012, stanovoval medziiným nasledujúce body: a) Spoločnosť ÖVAG zriadila interný redukčný segment, v ktorom mali ísť do likvidácie určité aktíva, takzvaný vedľajší segment. b) Bilančná suma a rizikovo vážené aktíva (RVA) spoločnosti ÖVAG sa mali k 31. decembru 2017 znížiť na 18,4 mld. EUR, resp. na 10,1 mld. EUR. Najväčšia časť poklesu sa mala dosiahnuť vo vedľajšom segmente, kým bilančná suma a RVA kľúčového segmentu mali klesnúť iba mierne (cieľové hodnoty 5,4 mld. EUR, resp. 4,5 mld. EUR k 31. decembru 2017). c) Spoločnosť ÖVAG mala v rámci kľúčového segmentu uskutočniť už iba svoje úlohy ako ústredný orgán združenia a ponúknuť produkty a služby hlavným bankám a ich klientom. Úverové obchody s tretími stranami na vlastný účet už neboli spoločnosti ÖVAG povolené. d) Spoločnosť ÖVAG sa mala z určitých obchodných oblastí stiahnuť, najmä z oblastí „obnoviteľné zdroje energie“ a „modelové financovanie“. e) Spoločnosť ÖVAG mala svoje podiely v podnikoch VBLI, Malta/IK Malta Volksbank, Volksbank Romania a RZB predať stranám nezávislým voči združeniu a Rakúskej republike. f) Spoločníci DZ Bank, Ergo Gruppe a RZB mali vykonať určité opatrenia na posilnenie vlastného kapitálu spoločnosti ÖVAG. g) Spoločnosť ÖVAG nesmela do konca obdobia reštrukturalizácie dňa 31. decembra 2017 vykonávať akvizície, vyplácať dividendy, byť cenovým lídrom v oblasti internetového bankovníctva (Live Bank), využívať štátnu pomoc na reklamu a musela odmeňovanie manažmentu stanoviť podľa určitých pravidiel. h) Spoločnosť ÖVAG sa zaviazala, že zvyšný participačný kapitál štátu vo výške 300 mil. EUR splatí v plnej výške do 31. decembra 2017, pričom minimálne 150 mil. EUR by bolo splatných do polovice roka 2017. Hlavné banky sa mali na danom splatení podieľať, pokiaľ to dovoľovali minimálne regulačné požiadavky na vlastné zdroje.
(10)

Francúzsko predložilo Komisii dokumentáciu, v ktorej oznamuje, že Réunion nespĺňa požiadavky na udržanie statusu oblasti bez výskytu enzootickej bovinnej leukózy stanovené v smernici 64/432/EHS. Status ostrova Réunion ako oblasti úradne bez výskytu enzootickej bovinnej leukózy by sa preto mal pozastaviť. Preto by sa už Francúzsko nemalo uvádzať v kapitole 1 prílohy III k rozhodnutiu 2003/467/ES ako členský štát úradne bez výskytu enzootickej bovinnej leukózy, ale mali by sa namiesto toho v kapitole 2 danej prílohy uvádzať regióny tohto členského štátu, ktoré sú bez výskytu uvedenej choroby.
(14)

Na účely určenia všeobecného kódu ekologickej inovácie, ktorý sa má používať v predmetnej dokumentácii typového schvaľovania podľa príloh I, VIII and IX k smernici Európskeho parlamentu a Rady 2007/46/ES (6), by sa mal špecifikovať individuálny kód, ktorý by sa mal používať pre uvedenú inovačnú technológiu schválenú týmto vykonávacím rozhodnutím,
(5)

Súčasné prechodné opatrenia stanovené v časti II bode 5 prílohy V k Aktu o pristúpení Chorvátska sa uplatňujú do 31. decembra 2015. Aby sa zabránilo vzniku právnej medzery, mali by sa prechodné opatrenia stanovené v tomto rozhodnutí uplatňovať od 1. januára 2016. Mali by byť obmedzené na šesť mesiacov, keďže v článku 42 Aktu o pristúpení Chorvátska sa stanovuje, že prechodné opatrenia sa môžu vzťahovať len na obdobie maximálne troch rokov od dátumu pristúpenia.
(2)

Reštriktívne opatrenia stanovené v rozhodnutí 2011/72/SZBP sa uplatňujú do 31. januára 2016. Na základe preskúmania uvedeného rozhodnutia by sa reštriktívne opatrenia mali predĺžiť do 31. januára 2017. Mali by sa zmeniť záznamy o 48 osobách.
(5)

Vzhľadom na to, že trom členom a dvom náhradníkom uplynulo šesťročné funkčné obdobie, a vzhľadom na odstúpenie jedného náhradníka so štvorročným funkčným obdobím by sa mali vymenovať traja členovia a traja náhradníci, ktorí ich nahradia,
(6)

S cieľom poskytnúť dostatočný čas na potrebné dojednania a prípravu na vykonávanie spoločného komplexného akčného plánu by sa pozastavenie uplatňovania reštriktívnych opatrení Únie uvedených v spoločnom komplexnom akčnom pláne malo predĺžiť do 28. januára 2016. Príslušné zmluvy by sa museli plniť do tohto dátumu.
(5)

Na to, aby sa určili úspory CO2 dosiahnuté prostredníctvom uvedenej inovačnej technológie pri jej namontovaní do vozidla, je potrebné stanoviť štandardnú technológiu, ktorej účinnosť by sa mala porovnať s účinnosťou inovačnej technológie, ako sa stanovuje v článkoch 5 a 8 vykonávacieho nariadenia (EÚ) č. 725/2011. V súlade so zjednodušeným postupom, ktorý zvolil žiadateľ a ktorý je opísaný v technických usmerneniach, je vhodné podľa určenia žiadateľa považovať alternátor s napätím 12 V a s účinnosťou 67 % za základnú technológiu.
SK Úradný vestník Európskej únie L 41/22

ROZHODNUTIE RADY (EÚ) 2016/229

zo 16. februára 2016,

ktorým sa vymenúva člen Európskeho hospodárskeho a sociálneho výboru navrhnutý Dánskym kráľovstvom

RADA EURÓPSKEJ ÚNIE,

so zreteľom na Zmluvu o fungovaní Európskej únie, a najmä na jej článok 302,

so zreteľom na návrh dánskej vlády,

so zreteľom na stanovisko Európskej komisie,

keďže:

(1) Rada 18. septembra 2015 prijala rozhodnutie (EÚ, Euratom) 2015/1600 (1) a 1. októbra 2015 rozhodnutie (EÚ, Euratom) 2015/1790 (2), ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2015 do 20. septembra 2020.

(2) V dôsledku skončenia funkčného obdobia pani Marie-Louise KNUPPERTOVEJ sa uvoľnilo miesto člena Európskeho hospodárskeho a sociálneho výboru,

PRIJALA TOTO ROZHODNUTIE:

Článok 1

Pán Arne GREVSEN, First Vice-President of the Danish Confederation of Trade Unions (LO), sa vymenúva za člena Európskeho hospodárskeho a sociálneho výboru na zvyšný čas funkčného obdobia, ktoré trvá do 20. septembra 2020.

Článok 2

Toto rozhodnutie nadobúda účinnosť dňom jeho prijatia.

V Bruseli 16. februára 2016 Za Radu predseda A.G. KOENDERS

(1) Rozhodnutie Rady (EÚ, Euratom) 2015/1600 z 18. septembra 2015, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2015 do 20. septembra 2020 (Ú. v. EÚ L 248, 24.9.2015, s. 53).

(2) Rozhodnutie Rady (EÚ, Euratom) 2015/1790 z 1. októbra 2015, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2015 do 20. septembra 2020 (Ú. v. EÚ L 260, 7.10.2015, s. 23).
(4)

Do prílohy III k Rotterdamskému dohovoru bola rozhodnutím RC 7/4 prijatým na siedmom zasadnutí konferencie zmluvných strán Rotterdamského dohovoru zaradená chemikália metamidofos. To si vyžaduje, aby každá strana predložila sekretariátu odpoveď vzťahujúcu sa na dovoz v súvislosti so zaradením metamidofosu ako pesticídu. Existujúci zoznam veľmi nebezpečných pesticídnych prípravkov (rozpustné kvapalné prípravky, ktoré obsahujú viac ako 600 g aktívnej zložky/l) s obsahom metamidofosu v prílohe III sa vypúšťa vrátane odpovedí vzťahujúcich sa na dovoz predkladaných k uvedenej položke. Komisia dostala informácie o tejto chemikálii od sekretariátu v podobe usmerňujúceho dokumentu pre prijímania rozhodnutí. Na základe nariadenia Európskeho parlamentu a Rady (ES) č. 1107/2009 (4) je uvádzanie chemikálie metamidofos ako zložky zmesí používaných ako prípravky na ochranu rastlín na trh a jej používanie zakázané.
(3)

Rozhodnutie (SZBP) 2015/260 stanovuje finančnú referenčnú sumu určenú na obdobie od 1. marca 2015 do 29. februára 2016. Nová referenčná suma by sa mala stanoviť na obdobie od 1. marca 2016 do 28. februára 2017.
A.

na zabezpečenie bezproblémového každoročného fungovania systému štátnej prístavnej kontroly Únie v súlade so smernicou 2009/16/ES – prijatie: 1. týchto prvkov rizikového profilu lodí používaných na vytipovanie plavidiel, ktoré majú prejsť inšpekciou: a) biely, sivý a čierny zoznam vlajkových štátov v súlade so vzorcom, ktorý vypracovalo Parížske MoP a ktorý je uvedený v prílohe k nariadeniu Komisie (EÚ) č. 801/2010 (1); b) výkonnostný zoznam uznaných organizácií podľa metodiky, ktorú prijal PSCC na svojom 37. zasadnutí v máji 2004 (bod programu č. 4.5.2); c) priemerná miera nedostatkov a zadržania pre vzorec výkonnosti spoločnosti na základe prílohy k nariadeniu Komisie (EÚ) č. 802/2010 (2). 2. zmien alebo aktualizácií postupov a usmernení Parížskeho MoP s právnymi účinkami, ktoré sú v súlade s cieľmi smernice 2009/16/ES, konkrétne s cieľom zlepšiť námornú bezpečnosť, ochranu námornej dopravy, prevenciu znečistenia a životné a pracovné podmienky na lodiach.
5.

Článok 2 sa nahrádza takto: „Článok 2 1. Predaj, dodávky, transfer alebo vývoz zbraní a súvisiaceho materiálu všetkých typov vrátane zbraní a streliva, vojenských vozidiel a vybavenia, polovojenského vybavenia a náhradných dielov pre uvedené položky jednotlivcom, skupinám, podnikom a subjektom uvedeným v článku 1 písm. a) a b) štátnymi príslušníkmi členských štátov alebo z území členských štátov, alebo použitím ich vlajkových plavidiel alebo lietadiel sa zakazuje, a to bez ohľadu na to, či uvedené položky majú pôvod na ich územiach, alebo nie. 2. Zakazuje sa: a) poskytovať technickú pomoc, sprostredkovateľské služby a iné služby súvisiace s vojenskými činnosťami a poskytovaním, výrobou, údržbou a používaním zbraní a súvisiaceho materiálu všetkých typov vrátane zbraní a streliva, vojenských vozidiel a vybavenia, polovojenského vybavenia a náhradných dielov pre uvedené položky, priamo alebo nepriamo jednotlivcom, skupinám, podnikom a subjektom uvedeným v článku 1 písm. a) a b); b) poskytovať financovanie alebo finančnú pomoc v súvislosti s vojenskými činnosťami, najmä príspevky, pôžičky a poistenie vývozného úveru, ako aj poistenie a zaistenie, na akýkoľvek predaj, dodávky, transfer alebo vývoz zbraní a súvisiaceho materiálu alebo na poskytovanie súvisiacej technickej pomoci, sprostredkovateľských služieb a iných služieb, priamo alebo nepriamo jednotlivcom, skupinám, podnikom a subjektom uvedeným v článku 1 písm. a) a b); c) zúčastňovať sa vedome a úmyselne na činnostiach, ktorých predmetom alebo dôsledkom je obchádzanie zákazov uvedených v písmenách a) alebo b) tohto odseku.“
(19)

Platforma by mala využívať všetky relevantné zdroje informácií, najmä štúdie, dvojstranné dohody medzi členskými štátmi a mnohostranné projekty spolupráce, a vytvárať synergie medzi existujúcimi nástrojmi a štruktúrami na úrovni Únie s cieľom maximalizovať odradzujúci alebo preventívny účinok uvedených opatrení. Opatrenia platformy by mohli mať formu rámca pre spoločné školenia, partnerské hodnotenia, vytváranie nástrojov, ako je interaktívna databáza poznatkov, pri ktorom sa zohľadňujú existujúce štúdie uskutočniteľnosti, okrem iného práca Európskej nadácie pre zlepšovanie životných a pracovných podmienok (Eurofound), a vzhľadom na uznanie dôležitosti ochrany údajov tiež riešení zameraných na zdieľanie údajov. Povedomie o nedeklarovanej práci by mohli zvyšovať európske kampane alebo spoločné stratégie, ktoré by vychádzali z politík a stratégií zvyšovania informovanosti o nedeklarovanej práci, ktoré už v rôznej miere v členských štátoch existujú. Na platforme by sa mali podieľať aj mimovládne subjekty ako dôležité zdroje informácií.
(4)

Komisia v oznámení s názvom Rámcová stratégia odolnej energetickej únie s výhľadovou politikou v oblasti zmeny klímy (2) pripomenula, že pre elektrinu bol stanovený osobitný cieľ minimálneho prepojenia na úrovni 10 % inštalovanej kapacity na výrobu elektriny v členských štátoch, ktorý by sa mal dosiahnuť do roku 2020. V tom istom oznámení Komisia uviedla, že v roku 2016 podá správu o opatreniach potrebných na dosiahnutie úrovne 15 % do roku 2030.
(4)

Reštriktívne opatrenia uvedené v rozhodnutí 2014/119/SZBP platia – pokiaľ ide o všetky osoby – do 6. marca 2016. Na základe preskúmania uvedeného rozhodnutia by sa uplatňovanie reštriktívnych opatrení malo v súvislosti so 16 osobami predĺžiť do 6. marca 2017, mal by sa vypustiť záznam týkajúci sa jednej osoby a mali by sa aktualizovať odôvodnenia týkajúce sa troch osôb.
(15)

Pokiaľ ide o transparentnosť, poisťovne alebo zaisťovne ako aj skupiny sú povinné poskytnúť BMA všetky informácie potrebné pre dohľad a aspoň raz ročne zverejniť správu o svojej solventnosti a finančnom stave. Typy kvalitatívnych a kvantitatívnych informácií, ktoré sa majú zverejniť, sú v súlade so smernicou 2009/138/ES. V požiadavkách na poisťovateľov a skupiny, aby uverejnili správu, sa do značnej miery odzrkadľujú ustanovenia smernice 2009/138/ES. Výnimky možno udeliť v prípade, ak by zverejnenie správy spôsobilo podnikom konkurenčnú nevýhodu. Aj v tomto prípade však podľa bermudských pravidiel treba uverejniť základné informácie o solventnosti a finančnom stave.
(3)

Mali by sa doplniť obmedzené výnimky týkajúce sa spoločnosti KNIC, a to výlučne pre platby pre spoločnosť KNIC zo strany osôb alebo subjektov z EÚ za poskytovanie poisťovacích služieb na ich činnosti v KĽDR. Osobám alebo subjektom z EÚ by sa tiež malo umožniť prijímať platby od spoločnosti KNIC na plnenie jej záväzkov vyplývajúcich z takýchto služieb alebo v súvislosti so škodami spôsobenými na území EÚ. Malo by sa tiež doplniť ustanovenie, ktoré spoločnosti KNIC umožní uskutočniť platby na základe zmlúv, ak jej táto povinnosť vznikla pred jej označením.
14.

V článku 13 sa odseky 1a 2 nahrádzajú takto: „1. Členské štáty prijmú potrebné opatrenia, aby zabránili vstupu na svoje územia, ako aj prechodu cez ne: a) osobám uvedeným v prílohe I, ktoré sú podľa sankčného výboru alebo Bezpečnostnej rady zodpovedné za politiku KĽDR súvisiacu s jadrovým programom, programom balistických rakiet alebo programami iných zbraní hromadného ničenia, a to aj prostredníctvom podpory alebo propagácie takýchto programov, a členom ich rodín alebo osobám konajúcim v ich mene alebo podľa ich pokynov; b) osobám, na ktoré sa nevzťahuje príloha I, ktoré sú uvedené v prílohe II a ktoré: i) sú zodpovedné za politiku KĽDR súvisiacu s jadrovým programom, programom balistických rakiet alebo programami iných zbraní hromadného ničenia, alebo osobám konajúcim v ich mene alebo podľa ich pokynov; ii) poskytujú finančné služby alebo prevod akýchkoľvek finančných alebo iných aktív alebo zdrojov, ktoré by mohli prispieť k jadrovému programu KĽDR, či jej programu balistických rakiet a programom iných zbraní hromadného ničenia, na územie členských štátov, cez toto územie alebo z neho, alebo zapájajúce štátnych príslušníkov členských štátov, alebo subjekty založené podľa ich práva, alebo osoby alebo finančné inštitúcie na ich území; iii) sú, a to aj prostredníctvom poskytovania finančných služieb, zapojené do dodávok do KĽDR alebo z KĽDR zbraní a súvisiaceho materiálu každého typu, alebo do dodávok do KĽDR položiek, materiálov, zariadení, tovarov a technológií, ktoré by mohli prispieť k jadrovému programu KĽDR, jej programu balistických rakiet alebo k iným programom zbraní hromadného ničenia; c) osobám, na ktoré sa nevzťahuje príloha I alebo príloha II a ktoré pracujú v mene alebo podľa pokynov osoby alebo subjektu, ktoré sú zaradené do zoznamu v prílohe I alebo prílohe II, alebo osobám, ktoré pomáhajú pri obchádzaní sankcií alebo porušovaní ustanovení rezolúcií BR OSN č. 1718 (2006), č. 1874 (2009), č. 2087 (2013), č. 2094 (2013) alebo č. 2270 (2016) alebo ustanovení tohto rozhodnutia, ako sa uvádzajú v prílohe III k tomuto rozhodnutiu. 2. Odsek 1 písm. a) sa neuplatňuje, ak sankčný výbor v jednotlivých prípadoch určí, že takáto cesta je odôvodnená na základe humanitárnej potreby vrátane plnenia náboženských povinností, alebo ak sankčný výbor dospeje k záveru, že udelenie výnimky by pomohlo iným spôsobom naplniť ciele rezolúcií BR OSN č. 1718 (2006), č. 1874 (2009), č. 2087 (2013), č. 2094 (2013) alebo č. 2270 (2016).“
(4)

Pri posudzovaní rizika, ktoré predstavuje situácia v oblasti zdravia zvierat z hľadiska afrického moru ošípaných v Estónsku a Poľsku, by sa mal zohľadniť vývoj súčasnej epidemiologickej situácie týkajúcej sa tejto choroby v Únii. S cieľom správne zamerať opatrenia na kontrolu zdravia zvierat a zabrániť ďalšiemu šíreniu afrického moru ošípaných, ako aj akémukoľvek zbytočnému narušeniu obchodu v rámci Únie a zároveň sa vyhnúť neodôvodneným prekážkam obchodu zavedeným tretími krajinami, mal by sa zmeniť zoznam Únie obsahujúci oblasti, na ktoré sa vzťahujú opatrenia na kontrolu zdravia zvierat stanovené v prílohe k vykonávaciemu rozhodnutiu 2014/709/EÚ, a to tak, aby sa zohľadnili zmeny v súčasnej epidemiologickej situácii, pokiaľ ide o uvedenú chorobu v Estónsku a Poľsku.
(5)

V kritériu 5 a zápisoch v bode 1 písm. a), b) a c) dodatku rozhodnutia 2014/312/EÚ sa ukladajú obmedzenia a stanovujú pravidlá používania konzervačných prostriedkov s ohľadom na ich status podľa nariadenia Európskeho parlamentu a Rady (EÚ) č. 528/2012 (6), ktorým sa zriaďuje systém Únie pre schvaľovanie účinných látok v určitých typoch biocídnych výrobkov. S cieľom zabezpečiť, aby tieto obmedzenia a pravidlá boli konzistentné a harmonizované s nariadením (EÚ) č. 528/2012, mali by sa v rozhodnutí 2014/312/EÚ objasniť tieto aspekty: a) vo vymedzeniach pojmov „konzervačné prostriedky používané počas skladovania“ a „konzervačné prostriedky na ochranu povrchov“ by sa mal uviesť odkaz na článok 3 ods. 1 písm. c) nariadenia (EÚ) č. 528/2012; b) malo by sa objasniť, že v bode 1 dodatku by sa pravidlá a podmienky týkajúce sa konzervačných prostriedkov používaných počas skladovania a konzervačných prostriedkov na ochranu povrchov mali uplatňovať na aktívne látky, ktoré sú predmetom preskúmania na účely schválenia alebo ktoré boli schválené na použitie v biocídnych typoch výrobkov a na ktoré sa môžu uplatňovať podmienky schválenia; c) v dodatku by sa mal v rámci skupiny látok 1 vypustiť odkaz na smernicu Európskeho parlamentu a Rady 98/8/ES (7), keďže bola zrušená; d) v požiadavkách na overenie stanovených v dodatku pre konzervačné látky typov a), b) a c) v rámci skupiny látok 1 by sa mal vypustiť odkaz na článok 58 ods. 3 v nariadení (EÚ) č. 528/2012, pretože sa vzťahuje len na osobitné prípady.
(10)

Nariadením Komisie (EÚ) č. 206/2010 (3) sa povoľuje, aby zo Singapuru vstupovali na územie Únie zásielky čerstvého mäsa pôvodom z Nového Zélandu, ktoré sú oprávnené vstupovať do Únie a miestom ich určenia je Únia. S cieľom umožniť túto činnosť by položka na zozname týkajúca sa Singapuru mala zahŕňať kone, voľne žijúcu zver a zver z farmových chovov, ale mala by byť obmedzená na komodity z čerstvého mäsa pochádzajúceho z Nového Zélandu, ktoré sú určené pre Úniu a vyložené či preložené v Singapure a prevážané jeho územím s uskladnením alebo bez uskladnenia. Singapur a Nový Zéland boli o tejto skutočnosti zodpovedajúcim spôsobom informované. V prípade Singapure by sa do zoznamu mala doplniť poznámka pod čiarou stanovujúca toto obmedzenie.
(4)

V máji 2014 valné zhromaždenie OIE rozhodlo vo svojej rezolúcii č. 18 – Uznanie štatútu podľa rizika bovinnej spongiformnej encefalopatie v členských krajinách (Recognition of the Bovine Spongiform Encephalopathy Risk Status of Member Countries) (3) udeliť Rumunsku štatút krajiny so zanedbateľným rizikom BSE. Vedecká komisia OIE pre choroby zvierat pozastavila 27. júna 2014 uvedený štatút krajiny so zanedbateľným rizikom BSE po tom, čo Rumunsko 20. júna 2014 oznámilo prípad atypickej BSE.
(4)

Preto je vhodné výrobcom poskytnúť možnosť certifikovať úspory CO2 dosiahnuté pomocou efektívneho vonkajšieho osvetlenia LED, ktoré spĺňa tieto podmienky. Aby sa zaistilo, že na certifikáciu sa navrhne len to vonkajšie osvetlenie LED, ktoré spĺňa tieto podmienky, výrobca by mal poskytnúť overovaciu správu od nezávislého overovacieho orgánu potvrdzujúcu súlad spolu so žiadosťou o certifikáciu predloženou orgánu pre typové schvaľovanie.
(7)

Lehoty na zavedenie a migráciu vnútroštátnych systémov by mali byť stanovené v súlade s vnútroštátnym projektom a plánmi migrácie členských štátov, keďže tieto systémy patria do špecifických vnútroštátnych informačných prostredí a situácií. Konečný dátum stanovený každým členským štátom by mal predstavovať dátum skončenia prechodného obdobia týkajúceho sa príslušných elektronických systémov stanoveného v delegovanom nariadení (EÚ) 2015/2446, delegovanom nariadení (EÚ) 2016/341 a vykonávacom nariadení (EÚ) 2015/2447. V záujme transparentnosti a podľa článku 56 ods. 2 delegovaného nariadenia (EÚ) 2016/341 by členské štáty mali predložiť svoje vnútroštátne plány Komisii a Komisia by tieto plány mala uverejniť na webovom sídle Europa. Členské štáty by okrem toho mali zabezpečiť, aby sa hospodárskym subjektom včas odovzdali technické informácie, ktoré im umožnia v prípade potreby aktualizovať si vlastné systémy a napojiť sa na nové alebo zmodernizované systémy a uplatňovať nové pravidlá a požiadavky na údaje za súčasného uplatňovania odporúčaní, ktoré členské štáty poskytnú vo svojich vnútroštátnych príručkách správnych IT postupov.
(3)

Platnosť rozhodnutia 2006/502/ES bola predĺžená o obdobia jedného roka (v chronologickom poradí): rozhodnutím Komisie 2007/231/ES (3) do 11. mája 2008, rozhodnutím Komisie 2008/322/ES (4) do 11. mája 2009, rozhodnutím Komisie 2009/298/ES (5) do 11. mája 2010, rozhodnutím Komisie 2010/157/EÚ (6) do 11. mája 2011, rozhodnutím Komisie 2011/176/EÚ (7) do 11. mája 2012, vykonávacím rozhodnutím Komisie 2012/53/EÚ (8) do 11. mája 2013, vykonávacím rozhodnutím Komisie 2013/113/EÚ (9) do 11. mája 2014, vykonávacím rozhodnutím Komisie 2014/61/EÚ (10) do 11. mája 2015 a vykonávacím rozhodnutím Komisie (EÚ) 2015/249 (11) do 11. mája 2016.
1.

Článok 2 sa mení takto: a) odsek 1 písm. c) sa nahrádza takto: „c) predaj, dodávky, transfer alebo vývoz ručných zbraní a iného súvisiaceho vybavenia určeného výhradne na použitie medzinárodnými hliadkami, ktoré v trojštátnej chránenej oblasti v povodí rieky Sanga zaisťujú bezpečnosť a ochranu pred pytliactvom, pašovaním slonoviny a zbraní a pred inými činnosťami, ktorými sa porušujú vnútroštátne právne predpisy Stredoafrickej republiky alebo jej medzinárodné záväzky, ako sa vopred oznámili výboru.“ b) v odseku 1 sa dopĺňa tento odsek: „d) predaj, dodávky, transfer alebo vývoz nesmrtiaceho vybavenia a poskytovanie pomoci bezpečnostným silám Stredoafrickej republiky vrátane operačnej a neoperačnej odbornej prípravy, a to výhradne na podporu alebo použitie v rámci reformy bezpečnostného sektora v Stredoafrickej republike, v koordinácii s misiou MINUSCA, a ako bolo vopred oznámené výboru.“ c) odsek 2 písm. a) sa nahrádza takto: „a) predaj, dodávky, transfer alebo vývoz nesmrtiaceho vojenského materiálu určeného výhradne na humanitárne alebo ochranné použitie a súvisiacu technickú pomoc alebo odbornú prípravu;“